BSC-LT/ACAData huggingface dataset:
[ca] Ignasi de Loiola: vers una nova espiritualitat En aquest estudi hem donat resposta a la novetat principal que Ignasi de Loiola va aportar amb els Exercicis espirituals en el camp de l'espiritualitat i de la cultura occidental del segle xvi. A les línies de recerca anteriors, que van obrir un ric panorama sobre l'originalitat, la ruptura i la continuïtat respecte a l'espiritualitat antiga, hem volgut incorporar una anàlisi més detallada sobre aquesta novetat, és a dir, el procés espiritual com a reforma interior que es presenta i tres àmbits subjacents: la verticalitat de Déu, sempre més gran, mitjançant l'inici ("Principi i fonament") i el final ("Contemplació per assolir per l'amor") dels Exercicis; l'exercici de la llibertat en quatre moments o setmanes, i, finalment, l'experiència de la criatura atreta en amor. Són aquests aspectes als quals ens hem dedicat per concloure que l'originalitat ignasiana, o nova espiritualitat, rau en la disposició del text com a proposta espiritual i en el mètode que segueix.

[en] Ignatius of Loyola: towards a new spirituality In this study, we consider the novel contribution that Ignatius of Loyola made to spirituality and western culture in the 16th century with the Spiritual Exercises. To previous lines of research, which have developed a rich panorama on originality, rupture and continuity with the old spirituality, this work seeks to incorporate a more detailed analysis of the novelty, that is, the spiritual process that is presented and three underlying areas: the verticality of God, always greater, through the beginning ("Principle and Foundation"), and the end ("Contemplation to achieve love") of the Exercises; the exercise of freedom in four moments or weeks and, finally, the experience of the being attracted in love. Analysis of these aspects brings us to conclude that the Ignatian originality, or "new spirituality", resides in the layout of the text as the spiritual proposal, and in the method that follows it.
[ca] Després d'una breu nota sobre la situació política actual en el conflicte entre Rússia i Ucraïna, proposem una anàlisi de la física present en l'obra del director i teòric del cinema Andrei Tarkovski, en concret en la seva obra Solaris, basada en la novel·la homònima de Stanisław Lem. Ens centrem en l'incisiu punt de vista que hi exposa sobre els límits del mètode científic aplicat a la cerca d'altres formes de vida a la nostra galàxia. Les aportacions de Solaris en aquest camp són plenament vigents, atès el ràpid desenvolupament que les ciències del'espai estan vivint actualment, en particular la descoberta de nombrosos exoplanetes en els darrers anys. Així mateix, Solaris ofereix una perspectiva complementària d'algunes de les qüestions filosòfiques i científiques més antigues de la humanitat, també abordades en l'àmbit matemàtic i estadístic per físics com Enrico Fermi, Carl Sagan o Frank Drake: "Estemsols a l'Univers?"; o potser amb més precisió: "Per què estem sols a l'Univers?". Paraules clau: Andrei Tarkovski, Solaris, vida extraterrestre, equació de Drake, paradoxa de Fermi.

[en] After a brief note on the current political situation in Russia/Ukraine at the time ofwriting this article, we propose a physics-based analysis of some ideas contained in Andrei Tarkovsky's film Solaris, adapted from the homonymous novel by Stanisław Lem. We discuss particularly Tarkovsky's independent, almost orthogonal, perspective on the effects that the search for other types of life in space could entail. The incisive and psychological style that Tarkovsky puts forth in this film suggests limits to the scientific methods related to space research which are perfectly valid today, with Space Science advances growing rapidly inrecent decades. These ideas add a novel perspective to some long-standing philosophical questions, also addressed by physicists like Enrico Fermi, Carl Sagan and Frank Drake: "Arewe alone?"; or perhaps more precisely: "Why should we be alone?". Keywords: Andrei Tarkovsky, Solaris, extraterrestial life, Drake equation, Fermi paradox.
[ca] El treball "La Historia de Cataluña de Víctor Balaguer. Un panoramaliterari" tracta dels catorze capítols d'aquesta obra dedicats als "Progresosde la civilización", on es dibuixa la història de la literatura catalanadins la corresponent història de la cultura. Uns capítols i una visió de laliteratura que han passat molt desapercebuts pels historiadors, encara quealguns dels escriptors de la Restauració van deixar escrit que la seva lecturava ajudar els de la seva generació a conèixer i estimar més el país, la culturai la literatura. L'objectiu ha estat analitzar aquesta part de l'obra, que tésentit per ella mateixa, dins el seu context, assenyalar-ne les fonts i els vinclesamb la tradició de la historiografia literària i les propostes innovadoresque, dins el panorama europeu, ofereix. Tot plegat ens permet de valorar-laadequadament i dir que mereixeria figurar amb tota la seva entitat en unahipotètica futura història de les històries de la literatura catalana.

[en] This study of Víctor Balaguer's book Historia de Cataluña addresses the fourteen chapters of the work that focus on the progress of civilisation, in which Balaguer sketches out a history of Catalan literature within the broader history of culture. These chapters and Balaguer's vision of literature have largely gone unnoticed by historians, even though some of the writers of the Bourbon Restoration attested that their reading of the work enabled their generation to understand and better appreciate the country, the culture and the literature. The study's aim is to analyse a portion of the book, which makes sense on its own within its context; to indicate its sources and its links to the tradition of literary history, and point out the new proposals that it puts forward within the European panorama. This will enable us to gauge the work's value appropriately and assert that it deserves to feature in its own right in any future history of the histories of Catalan literature.
[ca] Es presenta una caracterització articulatòria del fonema /s/ en l'espanyol septentrional peninsular a partir de l'anàlisi d'una col·lecció d'imatges de ressonància magnètica (MRI) en 2D i 3D. Per a l'anàlisi, s'utilitza un conjunt de paràmetres articulatoris que ha demostrat ser útil en la descripció de les sibilants de l'èuscar (Iribar et al., 2020, 2022, 2024). S'identifiquen i es descriuen tres models diferents de producció de /s/: alveolodental apical, alveolar laminar i alveolodental laminar; només el primer d'aquests models correspon a la descripció tradicional de l'anomenada "essa del nord". També s'analitza la forma del canal articulatori, que no sembla estar relacionada amb els models articulatoris.

[en] This paper presents an articulatory characterisation of the phoneme /s/ in northern peninsular Spanish, based on the analysis of a series of magnetic resonance images (MRI), in 2D and 3D. The set of articulatory parameters used in the analysis has proven useful for the description of Basque sibilants (Iribar et al., 2020, 2022, 2024). Three different models of /s/ production are identified and described: apical alveolodental, laminar alveolar and laminar alveolodental; only the first of these models corresponds to the traditional description of the so-called northern ese norteña. The shape of the articulatory canal, which does not seem to be related to the articulatory models, is also studied.
[ca] L'article presentat a continuació aborda l'exili del republicanisme espanyol a les colònies franceses d'Àfrica del Nord (Marroc francès, Algèria i Tunis) que comença durant les últimes setmanes de la Guerra Civil espanyola. L'estudi analitza les condicions de vida dels republicans espanyols i els efectes dels canvis de política internacional durant la Segona Guerra Mundial. Aquest assaig posa en evidència la distància entre el discurs francès de l'acollida i les pràctiques d'hospitalitat i la continuïtat d'algunes pràctiques i discursos repressius a través dels diferents règims.

[en] The article presented below addresses the exile of the Spanish republicanism to the French colonies of North Africa (French Morocco, Algeria and Tunis), which starts during the last weeks of the Spanish Civil War. The study analyses the living conditions of the republicans and the impacts of the changes in international politics during World War II. The article highlights the distance between the French discourse on hosting and the hospitality practices and the persistence of certain repressive practices and discourses through the different regimes.
[ca] L'espectacle Hnuy illa (2008), coproducció de Kukai-Tanttaka, es va articular en la intersecció entre dansa i poesia. Aquest espectacle de dansa es basa en l'imaginari poètic de l'escriptor basc Joseba Sarrionandia. Considerem que aquesta transferència cultural del text poètic al text coreogràfic ens ofereix un marc interpretatiu idoni per a la reflexió sobre les representacions del cos i de la veu. Com es presenta i es representa el cos en el text poètic? Com es presenta i representa la veu en el text coreogràfic? Com es transfereix aquesta presència i representació corporal a la dansa?

[en] The show Hnuy illa, coproduced by the Kukai Dance Company and the Tanttaka Theater Company in 2008, is articulated in the intersection between dance and poetry. This dance show is based on the poetic imaginary of Basque writer Joseba Sarrionandia. We believe that this cultural transference, from the poetic to the choreographic text, offers a fitting interpretative framework to reflect on representations of the body and voice: it allows us to analyze instances of body and voice in the poetic text and how these are represented. Moreover, it helps to consider how these corporal presences and representations are transferred into dance.
[ca] Seduïdes i abandonades. Les falses promeses de matrimoni a l'Alt Urgell (segle XVII)Aquest article planteja un primer estudi d'orientació microhistòrica i qualitativa de l'estupre a l'Alt Urgell, als Pirineus catalans, a partir de tretze processos judicials del tribunal secular i senyorial del capítol catedralici d'Urgell, al segle XVII. Analitzarem seduccions, promeses de matrimoni o de dotació amb accés carnal, desistiments de la paraula donada en la més estricta intimitat i estratègies femenines, judicials o no, orientades a forçar el compliment d'aquests contractes o a obtenir compensacions per la pèrdua de la seva honra. Donarem veu als protagonistes i als entorns veïnals que ens parlen de violència sexual, relacions de gènere, desigualtats socials i sentit de l'honra des de la perspectiva dels usos i els costums comunitaris. Així, releguem a un segon pla la visió que la tradició jurídica romana, el dret canònic i els tractats morals defensaven sobre aquestes qüestions.

[en] Seduced and abandoned. False promises of marriage in Alt Urgell (17th century)This article makes a first microhistorical qualitative study of rape in Alt Urgell, in the Catalan Pyrenees, through thirteen judicial proceedings of the secular court of the Cathedral Chapter of Urgell from the 17th century. We will analyze seductions, betrothal with carnal knowledge, withdrawals from marriage agreements and feminine strategies, judicial or not, aimed at forcing the fulfillment of these contracts or obtaining compensation for the loss of their honor. We will give a voice to the protagonists and their neighborhoods, who will speak to us about sexual violence, gender relations, social inequalities and a sense of honor from the perspective of community uses and customs. Obviously, these guidelines relegate to the background the view that the Roman legal tradition, canon law and moral treaties defended on these issues.
[ca] El 1975 la mort del general Franco representa un punt i a part i enceta el que coneixem com a Transició espanyola. Els darrers anys s'ha intensificat el debat historiogràfic sobre la definició d'aquest període com un procés de reforma pacífica o de ruptura amb l'ordre precedent. El teatre ens pot oferir un punt de vista més en aquest debat, ja que és una art dinàmica i amb un contacte molt estret amb el seu propi context. En aquest sentit, la temporada d'estiu organitzada per l'Assemblea d'Actors i Directors a Barcelona l'any 1976 va ser un moment de màxima reivindicació i unitat per part del sector teatral de la ciutat i, per tant, un dels fenòmens més icònics dels anys de la Transició a la ciutat, recordat i reivindicat anys després. Un exemple, com veurem, dels aires de ruptura social i cultural viscuts els primers anys després de la mort de Franco.

[en] The death of General Franco in 1975 marked a significant turning point that initiated what we now recognize as the Spanish Transi­tion. In recent years, there has been considerable historiographic debate surrounding whether this period should be characterized as a peaceful re­form or a rupture from the preceding order. Theatre offers a unique per­spective in this debate, as it is a dynamic art form intricately connected to its societal context. In this regard, the summer season organized by the Assemblea d'Actors i Directors (Directors' and Actors' Assembly) in Barce­lona during 1976 represented a moment of vindication and unity for the theatre industry. It stands as one of the most emblematic moments of the Transition in Barcelona, remembered and commemorated for years to come. This event serves as an illustration of the social and cultural ruptures experienced in the early years following Franco's death.
[ca] Aquest treball té per objectiu realizar una anàlisi dels avenços en l'adopció de l'aprenentatge servei a la Universidad Católica de la Santísima Concepción per donar a conèixer el seu nivell d'institucionalització i com s'ha implementat. La metodologia va incloure l'aplicació de la rúbrica d'institucionalització proposada per Furco i la rúbrica d'avaluació dels projectes d'aprenentatge servei elaborada pel GREM de la Universitat de Barcelona. La població enquestada va incloure membres de la Comisió d'Aprenentatge Servei institucional, docents que han aplicat la metodologia d'aprenentatge servei, estudiants i socis comunitaris. A més, s'han realitzat dos grups focals per a complementar la informació obtinguda. En la mesura que es consolida l'aprenentatge servei s'espera incorporar mecanismes de monitoreig dels avenços de la seva institucionalització i avaluació de la qualitat i impacte dels projectes desenvolupats, tant en la formació dels estudiants com en les comunitats beneficiades.

[en] This paper aims to study the progress made in the implementation of service-learning at the Catholic University of the Santísima Concepción (UCSC) to know its level of institutionalisation and how it has been implemented. The methodology included using the institutionalisation rubric proposed by Furco and the evaluation rubric for service-learning projects developed by the GREM of the University of Barcelona. The population surveyed included members of the institutional Service-Learning Commission, teachers who had applied the Service-Learning methodology, students and community partners. In addition, two focus groups were conducted to complement the information obtained. As service-learning is consolidated, it is expected that mechanisms will be put in place to monitor the progress of its institutionalisation and evaluate the quality and impact of the projects developed, both in terms of the training of students and the communities that have benefited from it.
[ca] La fàbrica Enric Sanchís, és una de les primeres a instal·lar-se al barri del Bon Pastor a inicis del segle XX. Del conjunt d'edificis de la fàbrica (Centre Blanc, colònia per a residència d'obrers i la casa dels propietaris), en l'actualitat només resta l'edifici destinat als propietaris (1914) i la resta de les antigues instal·lacions estan ocupades per diverses petites empreses. L'any 2001 el PERI assenyala que la fàbrica queda afectada i que el seu solar va estar destinat a obrir algun carrer i l'edifici destinat a equipaments del barri. En l'actual mandat s'estima que cal impulsar les possibilitats que va obrir el PERI del 2001. Gràcies a les atribucions de la Carta Municipal de Barcelona, el 5 d'octubre de 2017 el Ajuntament aconsegueix la propietat dels 280 m2 per destinar-los a equipament de barri.

[en] The Enric Sanchís factory is one of the first settled in the Bon Pastor neighbourhood at the beginning of the 20th century. Of the set of buildings of the factory (White Center, colony for residence of workers and the house of the owners), at present day only remains the building of the owners (1914) and the rest of the old facilities are currently used by several small firms. In 2001, the PERI states that the factory is affected and that its site will be destined to open a street and the building destined to equip the neighbourhood. In the current mandate, the district estimates that it is necessary to promote the possibilities opened by the 2001 PERI. Thanks to the powers of the Municipal Charter of Barcelona, on October 5th, 2017 the City gets the property of 280 m2 in order to allocate a neighbourhood facility.
[ca] Un arbre de decisió és una forma gràfica i analítica de representar tots els esdeveniments (successos) que poden sorgir a partir d'una decisió assumida en cert moment. Ens ajuden a prendre la decisió més "encertada", des d'un punt de vista probabilístic, davant un ventall de possibles decisions. Aquests arbres permeten examinar els resultats i determinar visualment com flueix el model. Els resultats visuals ajuden a buscar subgrups específics i relacions que potser no trobaríem amb estadístiques més tradicionals. Els arbres de decisió són una tècnica estadística per a la segmentació, l'estratificació, la predicció, la reducció de dades i el filtrat de variables, la identificació d'interaccions, la fusió de categories i la discretització de variables contínues. La funció arbres de decisió (Tree) en SPSS crea arbres de classificació i de decisió per a identificar grups, descobrir les relacions entre grups i predir esdeveniments futurs. Existeixen diferents tipus d'arbre CHAID, CHAID exhaustiu, CRT i QUEST, segons el que millor s'ajusti a les nostres dades.

[en] A decision tree is a graphical and analytical to represent all events (events) that may arise from a decision made in a moment. They help us to make the decision more "successful" from a probabilistic point of view, to a range of possible choices. These trees allow to examine the results and visually determine how the model flows. Visual results help find specific subgroups and relationships that may not be faced with more traditional statistics. Decision trees are a statistical technique for segmentation, stratification, prediction, data reduction and variable screening, identification of interactions, category merging and discretizing continuous variables. The function decision trees (Tree) in SPSS creates classification trees and decision to identify groups, discover relationships between groups and predict future events. There are different types of tree CHAID, Exhaustive CHAID, CRT and QUEST, whichever best fits our data.
[ca] El contracte de rabassa morta va esdevenir un mecanisme per desbloquejar el mercat de la terra i una eina clau per ampliar la superfície vitícola. Alhora permetia a una gran quantitat de pagesos accedir a la propietat de la terra.Per estudiar les vicissituds d'aquest contracte agrari —l'origen, l'evolució i l'expansió— s'ha realitzat un buidatge sistemàtic dels protocols notarials de l'Arxiu Comarcal de Manresa, fons on consten contractes de rabassa morta de la majoria de pobles ubicats a la comarca del Bages.Aquest contracte agrari adquireix a Catalunya una rellevància especial a partir del segle xviii, sobretot a la segona meitat del xix. S'analitzen alguns paràmetres clau, com ara: la seva cronologia i geografia; la intensitat de plantació i els diferents ritmes d'expansió; elseu antecedent: la complantació; l'enduriment o la flexibilitat de les clàusules, per exemple en la durada del contracte, les parts de fruits i el tipus d'entrada.

[en] The rabassa morta contract became a mechanism for unlocking the land market and a keytool to the expansion of vineyards. At the same time, it gave a large number of farmers access to land ownership. To study the vicissitudes of this type of agrarian contract — its origins, evolution, and expansion — the notarial records held in the Manresa municipal archives have been fully examined, as they contain rabassa contracts from most villages located in the Bages region. In Catalonia these contracts became very important from the 18th century onwards, especially in the second half of the 19th century. Some key parameters are analyzed: their chronology and geography; the intensity of planting and the different rates of expansion; the kinds of contract, and the tightening or flexibility of different clauses, such as the duration of the contract, the proportions of fruits, and the types of entry.
[ca] INTRODUCCIÓ: Amb aquest estudi es va analitzar la influència de dos tipus de feedback (a través de rúbriques i a classe) sobre el rendiment acadèmic en una assignatura amb contingut estadístic. També es va examinar l'opinió dels estudiants sobre la utilitat d'aquests dos tipus de feedback. MÈTODE: Després de validar les rúbriques amb una mostra de 100 estudiants, es va utilitzar una altra mostra de 135 estudiants per a l'objectiu principal de l'estudi. Les mostres estaven formades per estudiants de Dissenys de Recerca del grau de Psicologia de la Universitat de Barcelona. RESULTATS: La majoria d'estudiants va valorar positivament la utilitat dels dos tipus de feedback. No es van observar diferències en el rendiment acadèmic entre els estudiants que van utilitzar les rúbriques, els que van assistir a les classes de feedback i els que van utilitzar els dos tipus de feedback. No obstant això, es va observar una associació positiva entre la freqüència d'assistència a les classes de feedback i el rendiment. Finalment, els estudiants que van percebre que l'ús de les rúbriques o de les classes de feedback ajudaven a reduir la seva ansietat davant els exàmens van obtenir millors notes. DISCUSSIÓ: Aquest estudi mostra que els processos d'ensenyament amb feedback poden portar els estudiants a tenir una visió més favorable del seu aprenentatge, especialment quan el feedback es dona a classe de manera personalitzada.

[en] INTRODUCTION: This study analyzed the influence of two types of feedback (via rubrics and in-class) on students' academic achievement in a higher education course with statistical content. Students' views regarding the usefulness of these types of feedback were also examined. METHODS: After validating the rubrics in a sample of 100 students, a sample of 135 students was used to address the main objective of the study. The samples comprised undergraduates from the University of Barcelona who were taking a course called Research Designs as part of the Universiy of Barcelona's Degree in Psychology. RESULTS: The majority of students regarded both types of feedback as being useful. Academic achievement did not differ according to whether students used rubrics, attended feedback classes, or made use of both types of feedback. However, there was a positive association between the frequency of attendance at feedback classes and academic performance. Finally, the students who reported feeling less anxious about exams as a result of using rubrics or attending feedback classes obtained better exam grades. DISCUSSION: This study shows that teaching approaches which include feedback may lead students to have a more favourable view of their learning, especially when the feedback is more personalized and given in class.